Bruken av multimedia som undervisningsobjekter som innslag i undervisningen for å skape variasjon er blitt vanlig, men er i og for seg en forlengelse av bruk av plater, lydbåndopptak og film som skolevesenet lenge har benyttet. Lærer eller foreleser forbereder elevene eller studentene i sitt vanlige klassemiljø og endrer så rolle til veileder som anvender animasjon og opplæringsobjekter for dermed å søke tilgang til studentenes forståelse fra ulike innfallsvinkler.